Lav et referat af nedenstående tekst:

Tekst:
Én eller flere listige personer havde torsdag medbragt skrald til en noget større værdi, end hvad man ellers normalvis finder i en affaldscontainer. Fire kilo hash blev nemlig fundet i sådan en på et fiskefartøj, som lå til kaj i Frederikshavn Havn torsdag eftermiddag. Det er langt fra første gang, at der bliver beslaglagt store mængder hash på en trawler i Frederikshavn. Sidste sommer blev 21 kilo hash fundet på et Royal Greenland-skib. Ligesom dengang var det i det her tilfælde næppe hash, som gerningspersonen havde tænkt sig at lade ligge. Bagmanden fik dog ikke de fire kilo med sig videre fra affaldscontaineren. Det sørgede nogle narkohunde for, efter de fik færten af hashen. Ingen anholdte Politiet fik anmeldelsen klokken 13.10 og sendte efterfølgende en patrulje af sted. - Hashen er beslaglagt, og nu undersøger vi de nærmere omstændigheder. Det er blevet registreret, hvem der var ombord. Ingen ville dog kendes ved hashen, og lige nu er ingen anholdt, fortæller kriminalassistent hos Nordjyllands Politi Anni Brix. Fundet blev gjort på et af toldvæsenets rutinetjek. Fiskefartøjet havde været til reparation, men sejlede torsdag videre mod Grønland. - Hashen er sikret, og vi skal have kigget noget videomateriale igennem med henblik på at finde én eller flere gerningspersoner, siger Anni Brix.

Referat:
Politiet ved endnu ikke, hvem der havde medbragt hashen.